Iswan n uselmed s usenfar gten anelmad yuwwi-d fell-as ad yaweḍ ɣer kra n yiswiyen igejdanen, ad d-nebder gar-asen yiwen d agejdan “ attkal n unelmad ɣef yiman-is d usexdem n tzemmer-is: • D anelmad ara yebnun alemud ines; • Ayen ara yexdem unelmad ilaq ad yesɛu anamek akken ad inadi ad yeqdec s lebɣi-s; • Ayen ilemed unelmad ilaq ad t-yessexdem deg uɣarbaz, ula di tudert-is n yal ass; • Ad isemgired gar yiḍrisen (ullis, asegzay, aglam); • Ad yaru aḍris ullis ideg ara d yalles s teqbaylit; • Ad iẓar akk ifardisen n tutlayt i yezmer ad ten-yaf deg uḍris ullis; • Ad isexdem tizmmer-is akken ad yessemgired gar tmacahut akk d tedyant yedran; • Ad yessiweḍ ad yesleḍ ayen akk icudden anaw n uḍris; • Ad yelmed unelmad taɣessa n yal aḍris; • Ad yissin unelmad iman-is d wanida yessaweḍ di tmussni-is; • Talalit n wassaɣen yelhan gar yinelmaden mi ara xedmen isenfaren d agrawen; • Ad yissin unelmad amek ara d-ijmeɛ isallen s teqbaylit ɣer wyen yaɛnan asenfar-is.